सिंगर लॉयन कहते हैं कि परिस्थितियां चाहें कितनी विपरीत क्यों न हों, कभी हताश नहीं होना चाहिए. अगर आपमें टैलेंट है तो दुनिया को दिखाने का मौका नहीं चूंकना चाहिए. लॉयन ने भी ऐसी विपरीत परिस्थितियों का सामना किया है लेकिन उन्होंने हिम्मत नहीं हारी और अपनी आवाज को आगे बढ़ाने का माध्यम बनाया. इसी आवाज़ के जरिए वो दुनिया को दिखा देना चाहते हैं कि भाषा चाहे कोई हो, वे अपने दिल की बात पूरी दुनिया से कहेंगे जिसके लिए उन्होंने इंटरनेशनल प्लेटफॉर्म को चुना और अपनी पहला गीत ही इंग्लिश में गाया. लॉयन शायद देश के पहले ऐसे गायक हैं जिन्होंने अपना पहला म्यूजिक एलबम देसी भाषा में न गाकर इंग्लिश में गाया है जो पॉप की कैटेगिरी में आता है. लॉयन कहते हैं कि अब भाषा के कोई मायने नहीं है. आप अपने दिल की बात उसी भाषा में कहें, जिसे सभी समझ सकें, इसीलिए उन्होंने इंग्लिश को जरिया बनाया.